ομάδα+2

Νεανική ιδιόλεκτος και νεανικές ταυτότητες

Αν θέλαμε να δώσουμε στο σενάριό μας μια κριτική διάσταση, θα μπορούσαμε να συνδέσουμε τη μελέτη της νεανικής ιδιολέκτου με τις ταυτότητες των νέων. Θα μπορούσαν ως κείμενα αφετηρίας να λειτουργήσουν οι διαφημίσεις που αξιοποιούν στοιχεία της νεανικής ιδιολέκτου και που βρίσκονται πλέον άφθονες στο you tube.

Μαρία Ν.
 * Να εντοπίσουν διαφημίσεις που χρησιμοποιούν τη γλώσσα των νέων και τα προϊόντα που διαφημίζονται (π.χ. τηλεπικοινωνίες, αναψυκτικά, παγωτά). Σε τι εἰδους κοινό απευθύνονται χρησιμοποιώντας τη ΓτΝ;
 * Να αναζητήσουν κάποια χαρακτηριστικά της ΓτΝ όπως εμφανίζεται στις διαφημίσεις (greeklish, παραβίαση κανόνων, συντμήσεις)
 * Να εντοπίσουν διαφημίσεις για αντίστοιχα προϊόντα σε πιο συμβατική γλώσσα. Σε ποιο κοινό απευθύνονται;
 * Πώς παρουσιἀζονται οι νέοι στις διαφημίσεις που υιοθετείται η ΓτΝ;Γιατί;
 * Συγκρίνετε με την παρουσίαση των νέων και της γλώσσας τους σε ταινίες της δεκαετίας του 60 και του 80 (π.χ. Νόμος 4000, ο Κατήφορος, Μαριχουάνα στοπ, η Κόμισσα της Κέρκυρας, Ρόδα, τσάντα και κοπάνα). Εντοπίζετε διαφορές; Αν ναι, πώς τις δικαιολογείτε; 

Θα μπορούσαμε να χρησιμοποιήσουμε ως ερέθισμα την προβολή του παρακάτω βίντεο που πραγματεύεται το λεξιλόγιο των νέων και το κατά πόσο το κατανοούν οι μεγαλύτεροι. [] Στη συνέχεια θα μπορούσαμε να δώσουμε φύλλο εργασίας στο οποίο να αναφέρονται λέξεις που χαρακτηρίζουν συγκεκριμένες κατηγορίες ατόμων, όπως: «κοριτσάκι 9-5», «κλαρινογαμπρός», «κάγκουρας», «σαύρα», «Φ.Ε.Τ.Α.» και να ζητήσουμε από τους μαθητές να δώσουν την ερμηνεία τους, αν την γνωρίζουν. Χωρισμένοι σε ομάδες οι μαθητές αναλαμβάνουν: 1) να περιγράψουν το προφίλ των ατόμων (χαρακτήρας, εμφάνιση, συμπεριφορά, συνήθειες) που χαρακτηρίζονται από τη λέξη που έχουν αναλάβει, 2) να εντοπίσουν ή να υποθέσουν την προέλευση του συγκεκριμένου όρου, 3) να εντοπίσουν και να παρουσιάσουν φωτογραφίες ατόμων που αναποκρίνονται στο συγκεκριμένο προφίλ. Αντλούν υλικό από το διαδίκτυο με μερικώς κατευθυνόμενη αναζήτηση (προτεινόμενες ιστοσελίδες: [|www][|.][|slang][|.][|gr], [] ). Αφροδίτη